शीर्षक: कोरोना व्हायरस: आर. आर. पाटलांचा मुलगा रोहित यांना कोरोनाची लागण\nवरील काल्पनिक लेखाचे शीर्षक दिल्यास, लेखाची कल्पना करा.\n
राष्ट्रवादीचे नेते आर. आर. पाटील यांचा मुलगा रोहित पाटील यांना कोरोनाची लागण झाली आहे. रोहित यांचे काका सुरेश पाटील यांनाही कोरोनाची लागण झाल्याचं टीव्ही 9 मराठीने म्हटलं आहे. 

रोहित पाटील आणि बंधू सुरेश पाटील या दोघांच्या कोरोना चाचणीचे अहवाल पॉझिटिव्ह आले आहेत. घरातील दोन सदस्यांचा अहवाल पॉझिटिव्ह आल्यानंतर आर. आर. पाटील यांच्यापत्नी आणि पळुस कडेगाव मतदारसंघाच्या आमदार सुमनताई पाटील यांची चाचणी घेण्यात आली. त्यांचा अहवाल निगेटिव्ह आला आहे. 

2.  'मुंबई पाकव्याप्त काश्मीरसारखी वाटते, मग इथं पर्यटनाला आला होता का?'

अभिनेता सुशांत सिंह राजपूत आत्महत्या प्रकरणावरून शिवसेना नेते संजय राऊत यांच्यावर टीका करताना मुंबई पाकव्याप्त काश्मीरसारखं भासत असल्याचं वक्तव्य अभिनेत्री कंगना रानावतनं केलं. कंगनाच्या या टीकेला काँग्रेस नेते आणि राज्याचे उर्जामंत्री नितीन राऊत यांनी प्रत्युत्तर दिलं आहे. महाराष्ट्र टाइम्सनं ही बातमी दिली आहे.

राऊत यांनी ट्वीट करत म्हटलं, "कंगना रानावत म्हणते, मुंबई पाकव्याप्त काश्मीरसारखी वाटते. अभिनयाच्या क्षेत्रात 'रन-आउट' होण्यापूर्वी इथेच नशीब काढायला आला होतात ना बाईसाहेब? की पर्यटनाला?"

भाजप नेते राम कदम यांनी मात्र कंगना रानावत ही झांशीची राणी असून ती महाविकास आघाडीला घाबरणार नाही, असं म्हटलं आहे.

कदम यांनी ट्वीट केलं आहे, महाविकास आघाडी सरकारनं मुंबई पोलिसांवर दबावतंत्राचा अवलंब करत आहे आणि यामुळे सुशांतला न्याय मिळत नाहीये. बॉलीवूडमधल्या ड्रग माफिया साखळीला त्यांना वाचवायचं आहे, पण, अशा पोकळ धमक्यांमुळे कंगना रानावतसारखी झांशीची राणी घाबरणार नाही.

3. शरद पवारांची भारत-चीन सीमेवरील तणावावर बैठक

चिनी सैन्यांकडून पुन्हा एकदा नियंत्रण रेषा बदलण्याचा प्रयत्न करण्यात आल्याने भारत आणि चीनमध्ये तणाव निर्माण झाला आहे. 

लडाखमधील पँगाँग सरोवर परिसरात चिनी सैन्यांनी केलेला घुसखोरीचा प्रयत्न भारतीय जवानांनी हाणून पाडला. दरम्यान दोन्ही देशात निर्माण झालेल्या तणावाच्या पार्श्वभूमीवर राष्ट्रवादी काँग्रेसचे अध्यक्ष शरद पवार यांनी बैठक घेतली. या बैठकीत शरद पवार यांनी देशाच्या माजी हवाईदल प्रमुख आणि माजी परराष्ट्र सचिवांशी चर्चा केली. इंडियन एक्स्प्रेसनं ही बातमी दिली आहे.

शरद पवार ट्वीट केल्यानुसार, "भारत आणि चीनमध्ये सध्या निर्माण झालेल्या तणावाच्या पार्श्वभूमीवर माजी हवाई दल प्रमुख भूषण गोखले...